Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 648/11/4403	Nitra, 5.12.2013
EEČ : 2-32-14-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Ako otec maloletého XXXXX, nar. XXXXX, bytom u matky XXXXX v Nitre, hoci má k nemu vyživovaciu povinnosť priamo zo zákona o rodine, ktorej výška mu bola určená rozsudkom Okresného súdu XXXXX pod sp. zn. 13P/327/2004, právoplatný d¨ľa 25.05.2005, sumou 1.000,-Sk (33,19€) mesačne, ktorú je povinný zasielať vždy do 15-teho d¨ľa v mesiaci vopred k ruk¨˘m matky dieťaťa, si túto povinnosť riadne neplnil po dlhší čas od 01.02.2008 do 30.11.2013, čím mu na výživnom k rukám matky vznikol dlh vo výške 429,06 €, 

lebo zanikla trestnosť činu

Odôvodnenie:
Vyšetrovateľ OR PZ OKP XXXXX uznesením sp.zn. ORP-1362/OVK-NR-2011 zo dňa 15.10.2011 v zmysle ustanovenia § 199 odsek 1 Trestného poriadku začal trestné stíhanie pre prečin zanedbania povinnej výživy podľa § 207 odsek 1, odsek 3 písmeno b) Trestného zákona a dňa 15.07.2013 pre uvedený prečin vzniesol obvinenie XXXXX z dôvodu, že si neplnil vyživovaciu povinnosť na syna XXXXX. 
Po vykonanom vyšetrovaní predložil vyšetrovateľ spis prokurátorovi spolu s návrhom na zastavenie trestného stíhania.
	V zmysle ustanovenia § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu. 			
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká aj vtedy, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že obvinený si vyživovaciu povinnosť riadne neplnil na maloletého XXXXX za obdobie od 01.02.2008 do 30.11.2013, čím mu vznikol dlh na výživnom za toto obdobie k rukám matky po odrátaní čiastočných úhrad vo výške 429,06 €. 
	Svedkyňa matka dieťaťa potvrdila, že obvinený vyživovaciu povinnosť dodatočne splnil v plnom rozsahu, nakoľko jej vyplatil dlžné výživné v plnej výške. Maloleté dieťa netrpelo nebezpečenstvom núdze a neplnenie si vyživovacej povinnosti nemalo trvalo nepriaznivé následky.
	Súčasťou vyšetrovacieho spisu sú aj listinné doklady svedčiace o zaplatení dlžného výživného obvineným za vyššie uvedené obdobie.  
	Vzhľadom na to, že trestný čin nemal trvalo nepriaznivé následky a obvinený vyživovaciu povinnosť dodatočne splnil v plnej výške, rozhodla som tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Tonková
prokurátorka